Petrus Canisius

Petrus CANISIUS, vere: Pieter Kanijs, (naskiĝis la 8-an de majo 1521 en Nimego, mortis la 21-an de decembro 1597 en Friburgo) estis nederlanda jezuito kaj teologo.

 Vivo 
En 1543 li iĝis la unua germano membriĝanta al la ordeno de la jezuitoj. Li fondis multloke en Germanujo centrojn de la Socio de Jesuo kaj instruis i.a. ĉe la universitatoj de Kolonjo, Ingolstadt kaj Vieno.

En 1546 li estis ordinita pastro kaj en 1547 la episkopo de Aŭgsburgo alvokis lin al Koncilio de Trento, kiel teologo.

Li gvidis unuarange la kontraŭreformacion. Zorgante pri la katolika renovigo de la germanaj landoj, li kromnomiĝis dua apostolo de Germanlando.

Li loĝis ĉefe en Bavario, en Vieno, en Prago, en Pollando. Ekde 1580 li loĝis en Friburgo, en Svislando, kie li mortis la 21-an de decembro 1597. Lia nevo estis la fama historiisto, juristo kaj eldonisto Heinrich Canisius.

 Rolo en la Eklezio 
En 1925 li estis proklamita sanktulo kaj doktoro de Eklezio. Liaj festotagoj estas la 27-a de aprilo (ĉefe en Germanujo) kaj la 21-a decembro (aliloke).

 Verkoj 
 Kölner Taulerdruck (kiel eldonisto), 1543
 Summa doctrinae christianae, 1555
 Catechismus minimus, 1556
 Parvus catechismus catholicorum, 1558
Li ege famiĝis pro siaj tri katekismoj, adaptigitaj al diversaj aĝogrupoj, kiuj estis reeldonitaj plurfoje ĝis la 20-a jarcentoj en grando eldonokvanto.

 Eksteraj ligiloj 

Libroj pri kaj de Petrus Canisius.
Bela biografio sur la retpaĝaro de la studenta komunumo de Rostock. 
Biografio en la angla. 

Kategorio:Jezuitaj sanktuloj
Kategorio:Doktoroj de la Eklezio
Kategorio:Episkopoj de Vieno
Kategorio:Universitato de Innsbruck
Kategorio:Kontraŭreformacio